cyanic-selkie/wikianc huggingface dataset:
Իրինա Նոզդրովսկայա
Նոզդրովսկայան անհետ կորել էր 2017 թվականի դեկտեմբերի 29-ին ։ Նրա մարմինը հայտնաբերվել էր Կիևի մերձակայքում գտնվող գետում 2018 թվականի հունվարի 1-ին, սպանության համար քրեական գործ էր հարուցվել ։ Դիահերձմամբ հայտնաբերվել էր պարանոցի բազմաթիվ կտրած-ծակած վերքեր   ։
Իրավապաշտպանական գործունեություն
2015 թվականին Նոզդրովսկայայի քրոջը սպանել է Կիևի դատավորի եղբորորդին՝ Դմիտրի Ռոսոշանսկին ։ Երիտասարդը, ինչպես պարզվել էր հետագայում, թմրանյութերի ազդեցության տակ էր եղել ։ 2017 թվականի մայիսին Ռոսոշանսկին դատապարտվում է 7 տարվա ազատազրկման ։ Նոզդրովսկայայի փաստաբան Վիտալի Մացելյուկը հայտնում է, որ այս գործի հնչեղությունը Կիևի իշխանություններին ստիպել է գործի անցնել ։ «Առանց լրատվամիջոցների, դա կարող է ոչ մի տեղ չհասնել», - ասել էր նա։ Ռոսոշանսկու վերաքննիչ բողոքը մերժվում է 2017 թվականի դեկտեմբերի 27-ին։ Երկու օր անց` դեկտեմբերի 29-ին, Նոզդրովսկայան անհետանում է ։
Հետաքննություն
2018 թվականի հունվարի 1-ին Կիևի մերձակայքում գտնվող գետում հայտնաբերվում է 3 օր անհետ կորած Իրինա Նոզդրովսկայայի մարմինը ։ ՆԳՆ պրոֆմիության ղեկավար Իլյա Կիվան տեղեկացնում է, որ նախնական տվյակներով՝ մարմինը կամուրջից ցած են նետել ։ Իրավապահները կատարվածը կապում են մահացածի մասնագիտական գործունեության հետ ։ «Հետաքննության թիմն այժմ աշխատում է, իրեր են որոնվում, այս դեպքի վերաբերյալ նոր վարկածներ են ճշտվում։ Հարազատները տեղյակ են հայտնաբերված մարմնի մասին», - մանրամասնել էր Կիվան ։ Իրավապաշտպանի անհետացման մասին հայտնի էր դարձել դեկտեմբերի 29-ին ։
Ծանոթագրություններ
Կատեգորիա:Սպանություններ Ուկրաինայում Կատեգորիա:Սպանվածներ
Գրեմմի մրցանակաբաշխության ռեկորդներ
Գրեմմի մրցանակաբաշխոթյան ռեկորդներ։ Գրեմմիի կեսդարյան պատմության ընթացքում այն ստացել են հարյուրավոր երաժիշտներ՝ որոշները մի քանի անգամ։ Այստեղ ներկայացված են հավաքած մրցանակների և անվանակարգերի քանակով ռեկորդային ցուցանիշները    ։
Մրցանակների քանակով ռեկորդներ
Ընդհանուր Գրեմմի մրցանակների քանակով ռեկորդը պատկանում է հունգարական արմատներով անգլիացի դիրիժոր Գեորգ Շոլտիին, ով ավելի քան 20 տարի աշխատել է Չիկագոյի սիմֆոնիկ նվագախմբի հետ։ Նա 31 Գրեմմի արձանիկ և 74 առաջադրում ունի ամբողջ կարիերայի ընթացքում։ Կանանց մեջ այդ ռեկորդը պատկանում է Էլիսոն Կրաուսին ։ Նշում՝ Արետա Ֆրանկլին (18 մրցանակ), Ջիմի Ստյոր, Թոնի Բենեթ, Փոլ ՄաքՔարթնի, Յո-Յո Մա (բոլորը 18 մրցանակ ունեն), Ռեյ Չարլզ, Էրիկ Կլեպտոն (17 մրցանակ), Լեոնարդ Բերնսթայն, Սթինգ (16 մրցանակ), Ադել (15 մրցանակ)։
Մրցանակների քանակով խմբերի ռեկորդներ
U2 իռլանդական խումբը 22 Գրեմմի մրցանական ունի։
Ամենաերիտասարդ կատարողներ
Լիեն Ռայմսը դարձել է ամենաերիտասարդ կատարողուհի, ով հաղթել է Գրեմմի։ Նա ընդամենը 14 տարեկան էր, երբ ստացել է իր առաջին երկու մրցանակները 1997 թվականին։ Նա նաև դարձել է քանթրի երաժշտության առաջին ներկայացուցիչը, ով կարողացել է հաղթել Գրեմմի լավագույն նոր արտիստի համար ։
Մեկ արարողության ժամանակ մրցանակների քանակով ռեկորդներ
Մրցանակների մեծագույն քանակը, որ ստացել են մեկ մրցանակաբաշխության ժամանակ պատկանում է Մայքլ Ջեքսոնին, ով 1984 թվականին հաղթել է Գրեմմիի 8 արձանիկ։ Այդ նվաճումը 2000 թվականին կրկնել է Santana-ն։
Առաջադրումների քանակով ռեկորդներ
Քվինսի Ջոնսին է պատկանում ընդհանուր առաջադրումների (80 անգամ) քանակով ռեկորդը ։
(4724) Բրոկեն
(4724) Բրոկեն (Brocken), աստերոիդ աստերոիդների հիմնական գոտում։ Հայտնաբերվել է 1961 թվականի հունվարի 18-ին Կունո Հոֆմեյստերի և Յոակիմ Շուբարտի կողմից Տաուտենբուրգում ։
Միջին հեռավորությունը Արեգակից կազմում է 2,223039 ա. մ., առավելագույնը մոտենում է 1,7946 ա. մ. հեռավորության վրա և հեռանում 2,6514 ա. մ. ։ Արեգակի շուրջ մեկ ամբողջական պտույտ է կատարում 1210,65 երկրային օրվա ընթացքում, իր ուղեծրով շարժվելով միջինում 0,297361 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,49° անկյուն։
Արտաքին հղումներ
Կատեգորիա:1961 թվականին հայտնաբերված աստղագիտական մարմիններ Կատեգորիա:Կունո Հոֆմեյստերի կողմից հայտնաբերված աստերոիդներ Կատեգորիա:Յոակիմ Շուբարտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սենտ Անտոնեն սյուր Բեոն
Բնակչությունը 2008 թվականի դրությամբ կազմում է 138 մարդ, բնակչության խտությունը` 7.85 մարդ/կմ²։ Բնակավայրը զբաղեցնում է 17.57 կմ² տարածք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 86 աշխատունակ (15-64 տարեկան) բնակիչ, որոնցից ակտիվ էին 55-ը, իսկ ոչ ակտիվները` 31։ Ակտիվության ցուցանիշը կազմում է 64,0 %։ 55 աշխատունակ մարդկանցից աշխատել է 53 անձ (31 տղամարդ և 22 կին)։ Գործազուրկ են եղել 2 անձ (2 տղամարդ և 0 կին)։ 31 անաշխատունակներից 8-ը եղել են աշակերտներ կամ ուսանողներ, 8-ը` թոշակառուներ, իսկ 15-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բաշքյոյ
Բաշքյոյ, գյուղ Արևմտյան Հայաստանում, Էրզրումի վիլայեթի Խնուսի գավառում ։ Գտնվում էր Խնուս քաղաքից 9.5 կմ հյուսիս-արևելք, Արածանիի ավազանին պատկանող գետակներից մեկի ափին։
Աշխարհագրություն
Տարածքը լեռնային էր։ Գյուղից հարավ-արևմուտք ձգվում է փոքրիկ հարթավայր, որը գյուղի անունով կոչվում էր Բաշքյոյի դաշտ։
Բնակչություն
Նախկինում եղել է հայաբնակ։ 1877 թվականին հայերը գաղթել են Կովկաս, իսկ նրանց տեղը բնակվել են քրդեր։ XX դարի սկզբին այստեղ ընդամենը 2-3 հայ ընտանիք կար։
Ծանոթագրություններ
Կատեգորիա:Արևմտյան Հայաստանի գյուղեր
Աասուվելյա (գյուղ, Վեետսա շրջան)
Աասուվելյա (Aasuvälja), գյուղ Էստոնիայի Յարվամաա նահանգի Վեետսա շրջանում։
2011 թվականի տվյալներով գյուղում բնակվում էր 79 մարդ։
Արտաքին հղումներ
Կատեգորիա:Էստոնիայի Յարվամաա նահանգի Վեետսա շրջանի բնակավայրեր Կատեգորիա:Էստոնիայի գյուղեր
Ուրտա-Բուրտյա
Ուրտա-Բուրտյա, գետ Ռուսաստանում և Ղազախստանում։ Հոսում է հյուսիսարևմտյան և հյուսիսային ուղղություններով Օրեմբուրգի տարածաշրջան Ակբուլակյան, Բելյաևյան և Ակտյուբինյան տարածաշրջանի Մարտուկյան շրջանով։ Գետի գետաբերանը գտնվում է Բելյաևկա գյուղի մոտ՝ 1480 կմ Ուրալ գետի ձախ ափով։ Գետի երկարությունը կազմում է 115 կմ, ջրահավաք ավազանի մակերեսը կազմում է 2180 կմ2։Միջին մասով անցնում է Ռուսաստանի և Ղազախստանի սահմանը։
Ջրի գրանցման տվյալներ
Ռուսաստանի ջրային գրանցամատյանի տվյալների համաձայն՝ պատկանում է Ուրալյան ավազանի շրջանին ։
Ծանոթագրություններ
Կատեգորիա:Ռուսաստանի գետեր Կատեգորիա:Ղազախստանի գետեր Կատեգորիա:Սահմանային գետեր
Սալվարդ (լեռ)
Սալվարդ, լեռ է Շահապոնք գավառամասում, Գոմեր գյուղից 7 կմ արևելք։ Լեռան արևելյան մասը բաժանվում է Գոմերի, Ոչխարասարի և Քրտնի լեռնաբազուկներով։ Մերձալպյան բուսականությամբ և թփուտներով պատած Սալվարդը ծովի մակարդակից ունի 3161 մ բարձրություն ։
Ծանոթագրություններ
Կատեգորիա:Նախիջևանի լեռներ Կատեգորիա:Շահբուզի շրջան
Պերգամոս
Մելուսիա (Πέργαμoς), գյուղ Կիպրոսի Հանրապետության Լառնակայի շրջանում։ Մոտ է գտնվում Կանաչ գծին։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության վերահսկողության ներքո։
Բնակչություն
Ըստ 2011 թվականի տվյալների գյուղի բնակչությունը կազմել է 1,196 մարդ, մեծամասնությունը թուրք կիպրացիներ են։ Գյուղը իր շրջական տարածքներով կազմում է համանուն համայնքը, որի բնակչությունը կազմում է 4,125 մարդ։
Քույր քաղաքներ
Գյուղ-համայնքի քույր քաղաքներն են՝
Ծանոթագրություններ
Կատեգորիա:Կիպրոսի գյուղեր Կատեգորիա:ՀԿԹՀ գյուղեր Կատեգորիա:1980 թվականին հիմնադրված բնակավայրեր
Կիրխհոֆի ճառագայթման օրենք
Եթե տարբերությունը փոքր է, ապա կարող է ընդունել  և, Համապատասխան ռեակցիաները կարող ենք ներկայացնել՝ Ջերմաստիճանի մեծ տարբերության դեպքում պարտադիր է հաշվի առնել բարձր ջերմաստիճանը и 1859 թվականին սահմանել է Գուստավ Կիրխհոֆը՝ թերմոդինամիկայի երկրորդ սկզբունքի հիման վրա։ E (ν, T)-ն մարմնի առաքման ունակությունն է, այսինքն՝ 1 սմ² մակերեսից 1 վրկ-ում առաքված էներգիան։ A (ν, T)֊ն կլանման ունակությունն է, այսինքն՝ հաճախականությունների տվյալ միջակայքում մարմնի վրա ընկնող լրիվ էներգիայի այն մասը, որ մնում է մարմնի ներսում և վերածվում ջերմության։ A (ν, T)-ն չափազուրկ մեծություն է. այն պետք է տարբերել կլանման գործակցից, որի չափայնությունը սմ-1 է։
Կլանման փոքր գործակից
Մարմինը կարող է ունենալ, կլանման փոքր գործակից սակայն զգալի չափերի դեպքում՝ կլանման մեծ ունակություն։ E0 (ν, T) ունիվերսալ ֆունկցիան բացարձակ սև մարմնի առաքման ունակությունն է։ Ըստ Կիրխհոֆի ճառագայթման օրենքի՝ այն մարմինը, որը տվյալ ջերմաստիճանում ուժեղ կլանում է, պետք է նաև ինտենսիվ ճառագայթի։
Արտաքին հղումներ
Կրիխհոֆֆի օրենքը - լեկցիա
Կատեգորիա:Ֆիզիկական քիմիա
Չարլզ Լինդբերգ
Չարլզ Օգաստուս  Լինդբերգ հայտնի է նաև Չարլզ  Լինդբերգ կրտսեր անվամբ  (Charles Augustus Lindbergh Jr.; ), ամերիկացի օդաչու, գյուտարար, հետազոտող, բնապահպան ակտիվիստ,  նա միայնակ առաջինն է հատել Ատլանտյան օվկիանոսը (1927 թվականի մայիսի 20—21՝ Նյու Յորք-Փարիզ չվերթով)։ Լինդբերգից առաջ արևմուտքից հյուսիս տրանսատլանտյան չվերթ իրականացրել են երկու անգլիացի օդաչու՝ Ջոն Օլկոկը և Արտուր Բրաունը՝ Նյուֆաունդլենդ-Կլիֆդեն (Իռլանդիա) չվերթով՝ 1919 թվականին։ 1927 թվականից Time հանդեսի  «Տարվա մարդ» անվանակարգն առաջին անգամ շնորհվել է Չարլզ Լինդբերգին։
Առաջին թռիչքներ
Լինդբերգն իր առաջին թռիչքն իրականացրել է Lincoln-Standard «Tourabout»  երկտեղանոց բիպլանի ուղևոր դառնալուց ինն օր անց։ Հենց այդպիսի օդանավով էլ նա սկսել է իր օդաչուական առաջին պաշտոնական դասերը։ Սակայն քսանամյա երիտասարդին միայնակ թռիչքներ չեն թույլատրել․ ինքնաթիռում անհրաժեշտ էր ընկերության հետ  ռադիոկապ՝  վթարի դեպքում կապ հաստատելու համար։ Կապի ապահովման համար գումար էր անհրաժեշտ։ Լինդբերգը գումար չուներ։ Նա նույնիսկ գումար չուներ ուսումը շարունակելու համար։
Լինդբերգը շատ էր զբաղվում պարաշյուտացատկով, կատարում դժվար հնարքներ։ Նրա սիրած հնարքներից մեկը ինքնաթիռից պարաշյուտով ցատկելն էր՝ ժամում   90 մղոն արագությամբ։ Այս հնարքները գրավել են հանրության ուշադրությանը և շուտով Չարլզը հայտնի է դառնում «Մանուկ Լիդբերգ» կեղծանվամբ։ Ասում էին, որ նրան նայելն ավելի սուր զգացողություններ է առաջացնում, քան մեկ ուրիշ օդաչուի նայելը։ «Հարթ պտույտէջքը», «իմելմանները» և «սուզվելը» այնպիսի հեշտությամբ էին կատարվում, որ հավաքված ամբոխը միայն հիացական բացականչում  էր։ Սակայն մեկ տարի անց նրա թռիչքային ծրագիրն ավարտվեց  և Լինդբերգը  մեխանիկի աշխատանք սկսեց կատարել։ Լինելով շատ հայտնի՝ նա ժամանակ առ ժամանակ շարունակում էր պարաշյուտով հնարքներ  կատարել։
Ձմռանը Լինդբերգը վերադառնում է հայրական տուն՝ Մինեսոտա և ավելի քան վեց ամիս չի թռչում։ Նրա առաջին միայնակ թռիչքը տեղի է ունեցել մայիսի 23-ին, երբ Լինդբերգը հայտնվել է Սուֆեր-Ֆիլդում (Ջիմի Քարթերի անվան շրջանային օդանավակայանի Ամերիկուս Ջորջիա անունը կրող նախկին փորձադաշտ)։ Նա  500 դոլարով  ձեռք է բերել «JN-4 Jenny» բիպլանը և արդեն կես ժամ անց օդաչուի ուղեկցությամբ օդ է բարձրացել ։
Տրանսատլանտյան չվերթ
1919 թվականին նյու յորքցի հյուրանոցատեր Ռեյմոնդ Օրտեյգը 25 000 դոլար մրցանակային ֆոնդ է սահմանել առաջին օդաչուի համար, որն անվայրեջք չվերթ կիրականացնի Նյու Յորքից-Փարզ։ Մի քանի օդաչուներ, փորձելով շահել գումարը,  սակայն կա՛մ վիրավորվել են, կա՛մ մահացել։
Լինդբերգը որոշել էր մասնակցել մրցույթին, սակայն թռիչքի նախապատրաստության համար գումար էր անհրաժեշտ։ Նա Սենթ Լուիսի ինը ձեռնարկատերերի համոզել է ֆինանսավորել իրեն։ Նրա պատվերով՝ Սան Դիեգոյի «Ryan Airlines» ընկերությունը  թողարկել է հատուկ ինքնաթիռ՝ մի շարժիչով մոնոպլան։ Նախագծի մշակման աշխատանքներին մասնակցել է նաև Լինդբերգը։ Նա ինքնաթիռն անվանել է  «Սենթ Լուիսի ոգով» «Spirit of St. Louis»։
1927 թվականի մայիսի 10—11-ին Լինդբերգը փորձնական թռիչք է կատարել ինքնաթիռով՝ Սան Դիեգոյից թռչելով Նյու Յորք։ Թռիչքը տևել է 20 ժամ  21 րոպե։ Չվերթի երկարությունը կազմել է 5800 կմ։
Մայիսի 20-ին՝ ժամը  7:52-ին Լինդբերգը չվերթը մեկնարկել  է Ռուզվելտ Ֆիլդից (Գարդեն Սիթի, Լոնգ Այլենդ, Նյու Յորք) և մայիսի 21-ին՝ ժամը  17:21-ին (փարիզյան ժամանակով՝ 22:21) վայրէջք է կատարել Լը Բուրժե օդանավակայանում։
Տրանսատլանտյան չվերթի համար Չարլզ Լինդբերգը պարգևատրվել է ԱՄՆ Օդային ծառայության խաչ շքանշանով և դարձել է այդ պարգևով  պարգևատրված առաջին մարդը, նա պարգևատրվել է նաև Ավիացիայի ոսկե մեդալով։
1927 թվականին Լինդբերգը գիրք է հրապարակել՝ «Մենք» վերնագրով, որտեղ մանրամասն նկարագրում է իր տրանսատլանտյան չվերթը։ Դանիել Գուգենհայմ ֆոնդի անունից օդագնացության զարգացման համար Լինդբերգը թռիչք է կատարել ԱՄՆ-ի վրայով։ Տեղեկանալով, որ Քլարկ համալսարանի ֆիզիկայի պրոֆեսոր Ռոբերտ Գոդարդը հրթիռների հետազոտություն է իրականացնում և համոզում է  Գուգենհայմ ընտանիքին սատարելու այդ նախաձեռնությունը։ Այդ փորձերը հետագայում հանգեցնում են  ուղեկցող հրթիռների ստեղծմանը ու սկիզբ դնում տիեզերական ճամփորդություններին։ Լինդբերգն աշխատել է մի շարք ավիաընկերություններում՝ որպես տեխնիկական խորհրդատու։
1927 թվականի դեկտեմբերին ԱՄՆ կառավարության խնդրանքով Լինդբերգը թռիչքներ է իրականացրել դեպի Լատինական Ամերիկայի երկրներ՝ որպես ամերիկյան բարի կամքի խորհրդանիշ։ Մեքսիկայում նա հանդիպել է Մեքսիկայի ԱՄՆ դեսպան Դուայթ Ու․ Մորոուի աղջկան՝ Էնն Սպենսեր Մորոուի հետ, որը 1929 թվականին դարձել է նրա կինը։ Չարլզը սովորեցրել է կնոջն օդանավ վարել։ Ամուսիններն աշխարհի շատ երկրներում օդային արշավներ են կատարել՝  տարբեր ավիաընկերությունների համար կազմելով նոր երթուղիների քարտեզներ։  Էնն Լինդբերգը հայտնի է նաև որպես բանաստեղծ  և արձակագիր ։
Մասնակցություն արհեստական սրտի նախագծին
1931-1935 թվականներին Լինդբերգը անոթային վիրաբույժ, նոբելյան մրցանակակիր Ալեքսիս Կարելի հետ համատեղ փորձեր է ձեռնարկել արյան օքսիգենացման առաջին հասարակ սարքերի ստեղծման ուղղությամբ, այդպիսով մասնակցելով  արյան արհեստական շրջանառության ապարատի նախագծմանը։
Որդու առևանգում
1932 թվականի մարտի 1-ին գողացել են Լինդբերգի մեկուկես տարեկան տղային։ Ծնողներից փրկագին են պահանջել՝ 50 հազար դոլար, ինչը վճարվել է, սակայն երեխային չեն վերադարձրել։ Տաս շաբաթ անց գտել են երեխայի դին․ իրականում երեխան սպանվել է գողանալուց մի քանի ժամ անց ։
Քանի որ փրկագինը վճարվել էր ԱՄՆ-ի ոսկե սերտիֆիկատով, որի ժամկետը սպառվում էր 1933 թվականին, արդեն 1934 թվականին հնարավոր դարձավ հայտնաբերել հավանական մարդասպանին՝ Բրունո Հաուպմանին։ Հաուպմանի ձեռագիրը համընկնում էր այն անձի ձեռագրին, որը գրել էր փրկագնի պահանջը։ Ներկայացվել են նաև այլ ապացույցներ, սակայն մեղադրյալն իր մեղքը չի ընդունել։ Հաուպմանի կինն ու գործատուն հաստատում էին, որ սպանության պահին Բրունոն գտվել է Նյու Յորքում։
Բացի այդ գործում շատ հարցեր և ոչ միանշանակ շարադրանքներ կային։ Երդվյալ ատենակալները Բրունոյին մեղավոր են ճանաչել առևանգման, կանխամտածված սպանության մեջ և 1936 թվականի ապրիլի 3-ին Հաուպմանը մահապատժի է ենթարկվել էլեկտրական աթոռի վրա։ Ժամանակակից պատմության մեջ Բրունո Հաուպմանը մեծաթիվ պատմաբանների, քրեագետների և անկախ հետաքննողների կողմից անմեղ է ճանաչվել։ Լինդբերգի երեխայի առևանգման պատմությունը մի փոքր փոփոխված ձևով դարձել է Ագաթա Քրիստիի «Սպանություն Արևելյան ճեպընթացում» վեպի հիմքը՝ (1934)։ 1974 թվականին նկարահանվել է   «Սպանություն Արևելյան ճեպընթացում» համանուն ֆիլմը։ Լինդբերգի ողբերգությունը ներկայացված է նաև խորհրդային գրող, դրամատուրգ Յուլիան Սեմենովիչի  «Էքսպանսիա-III» դետեկտիվ ժանրի վեպի սյուժեում։
Ողբերգությունը մեծ սենսացիա է առաջացրել։ Լրագրողները, նկարիչներն ու հասարակ մարդիկ ամեն պահ անհանգստացնում էին Լինդբերգներին։ Դատավարությունից հետո՝ 1935 թվականին, Լինդբերգը կնոջ և ավագ որդու՝ Ջոնի հետ մեկնել է  Եվրոպա։ Կոնգրեսն ընդունել է  «Լինդբերգի օրենքը»  ։ Օրենքով մարդկանց առևանգելը որակվեց որպես դաշնային հանցագործություն ։ Լուսանկարիչների չարաշահումների դեմ մարդկանց վերաբերմունքը հիմք հանդիսացավ արգելք դնելու դատարանի դահլիճում ֆոտո և կինոնկարահանումների համար, ինչի հետևանքով ԱՄՆ-ում առաջացավ  դատական ուրվանկարի ավանդույթը։
Երկրորդ համաշխարհային պատերազմ
Եվրոպայում Լինդբերգը հրավիրվում է ֆրանսիական և գերմանական կառավարությունների կողմից՝ շրջագայել ավիացիոն արդյունաբերություններում։ Գերմանիայում նրան հիացնում է զարգացած ավիացիոն արդյունաբերությունը։ Երբ 1938 թվականին Գերման Գյորինգը Լինդբերգին շնորհում է  «գերմանական  արծիվ  շքանշան», դա ԱՄՆ-ում մեծ իրարանցում է առաջացնում․ օդաչուին մեղադրել են  ազգային սոցիալիզմի գաղափարախոսության ընդունման մեջ (իրականում նա 30-ական թվականների սկզբում ընկերություն էր անում գերմանական ազգայնամոլությունն ընդունող ամերիկացիների հետ )։
1938 թվականին Լինդբերգն այցելել է ԽՍՀՄ՝ խորհրդային բանակի ավիացիայի վիճակն ուսումնասիրելու նպատակով ։ Նրա այցից հետո Խորհրդային կառավարությունն արգելել է պաշտպանական ձեռնարկությունների և զինվորական մասերի ցուցադրումն արտասահմանցիներին ։
Երկրորդ համաշխարհային պատերազմի սկզբում (մինչև ԱՄՆ-ի ներգրավումը պատերազմին) հանդես է եկել նացիստական Գերմանիայի գործողությունների աջակցությամբ, ԱՄՆ-ի հրեաներին դիմել է կոչով՝ «ժողովրդին մի ներքաշեք պատերազմի մեջ»։ 1941 թվականին նա եղել է "Նախ և առաջ Ամերիկան" (America First Committee)  կոմիտեի առաջատար ներկայացուցիչներից մեկը, սա մի կազմակերպություն էր, որ դեմ էր Երկրորդ համաշխարհային պատերազմին Ամերիկայի ինքնակամ մանսնակցությանը։
Լինդբերգը քննադատել է նախագահ Ֆրանկլին Ռուզվելտի վարած ներքին քաղաքականությունը։ Դա իհարկե դուր չէր գալիս նախագահին։ Ի պատասխան Ռուզվելտի հրապարակային ընդդիմախոսության՝  օդաչուն հեռացել է աշխատանքից և Ֆորդ ընկերությունում աշխատել որպես տեխնիկական խորհրդատու և օդաչու փորձարկող։
Լինդբերգը ցանկացել է վերադառնալ զինվորական ծառայության, սակայն Սպիտակ տան ցուցումով ԱՄՆ զինվորական նախարար Հենրի Սթիմսոնը (Henry L. Stimson) մերժել է նրա խնդրանքը ։
1944 թվականի ապրիլին Լինդբերգը որպես ԱՄՆ բանակի և քաղաքացիական խորհրդատու մեկնել է խաղաղօվկիանոսյան զինված գործողությունների վայր։ Թեպետ նա քաղաքացիական անձ էր, սակայն նրա հաշվին կար շուրջ  50 մարտական թռիչք։ Նրան է պատկանում ավտոպիլոտի մեթոդի նախագիծը, ինչն էականորեն բարձրացնում էր ամերիկյան ռմբակոծիչների հնարավորությունները ։
Հետպատերազմյան տարիներ
Պատերազմից հետո Լինդբերգն աշխատել է որպես ԱՄՆ օդային զինված ուժերի շտաբի ղեկավարի խորհրդատու։ 1954 թվականին նախագահ Էյզենհաուերը Լինդբերգին շնորհել է Օդային զինված ուժերի բրիգադային գեներալի կոչում։ «Pan American World Airways» խոշոր ավիաընկերությունը աշխատանքի է ընդունել Լինդբերգին՝ որպես խորհրդատու։ Նա ավիաընկերությանը խորհուրդ է տվել ձեռք բերել գերարագ տրանսպորտ և մասնակցել է «Boeing 747»  ինքնաթիռի դիզայնի նախագծման աշխատանքներին։
1953 թվականին Լինդբերգը հրապարակել է «Սենթ Լուիսի ոգին»  գիրքը։ Գիրքը Պուլիցերյան մրցանակի  է արժանացել։ Այդ ընթացքում նա շատ է ճանապարհորդել, հետաքրքրվել է աֆրիկյան և Ֆիլիպինների ժողովուրդների մշակույթով։ 1960-ական թվականների վերջին նորից վերադարձել է հասարակական աշխատանքին, հանդես է եկել կապույտ և սապատավոր կետերի պաշտպանության կոչերով, որոնք անհետացման եզրերին էին գտնվում։ Նա դեմ էր նաև գերձայնային ինքնաթիռների զարգացման ծրագրերին և դրա պատճառներից նշում էր դրանց ունենալիք հնարավոր բացասական ազդեցությունը Երկիր մոլորակի մթնոլորտի վրա ։
Չարլզ Օգաստես Լինդբերգը մահացել է քաղցկեղից՝ 1974 թվականի օգոստոսի 26-ին՝ հավայան Մաուի կղզու իր տանը։ 1978 թվականին հրատարակվել են նրա ինքնակենսագրությունն ու ստեղծագործությունների հավաքածուն։
Հիշատակ
1976 թվականին Միջազգային աստղագիտության միությունը լուսնի տեսանելի կողմի վրա գտնվող խառնարաններից մեկն անվանակոչել Է Չարլզ Լինդբերգի անունով։
Արտաքին հղումներ
Կատեգորիա:Time-ի վարկածով «Տարվա մարդ» ճանաչվածներ Կատեգորիա:ԱՄՆ-ի օդաչուներ Կատեգորիա:Ամերիկացի գյուտարարներ Կատեգորիա:Պուլիտցերյան մրցանակակիրներ Կատեգորիա:Ամերիկացի հակակոմունիստներ Կատեգորիա:Քաղցկեղից մահացածներ Կատեգորիա:Ամերիկացի բնապահպաններ Կատեգորիա:Ամերիկացի ճարտարագետներ
Օգոստոսյան հեղափոխություն Վիետնամում
Օգոստոսյան հեղափոխություն Վիետնամում (Cách mạng tháng Tám), Վիետնամում ֆրանսիական գաղութատիրության դեմ մղված շարժում, որի արդյունքում երկրում հաստատվում է այսպես կոչված՝ ժողովրդա-դեմոկրատական իշխանություն։ Օգոստոսյան հեղափոխությունը Վիետնամում 19-րդ դարի 50-80-ական թվականներին Վիետնամը գրաված ֆրանսիական գաղութարարների և 1940 թվականին երկիրը նվաճած ճապոնական ուժերի դեմ ազգային-ազատագրական պայքարի զարգացման արդյունք էր։ 1941 թվականի մայիսի 19-ին Հնդկաչինի կոմկուսի (ՀՉԿԿ) Կենտկոմի պլենումի որոշմամբ ստեղծվեց ազգային-ազատագրական միասնական ճակատ՝ Վիետմին։ 1944 թվականի դեկտեմբերի 22-ին Հյուսիս-Արևելյան Վիետնամում սկսեցին ձևավորվել Վիետնամի ազատագրական բանակի առաջին ջոկատները (հետագայում՝ Վիետնամի ժողովրդական բանակ)։ 1945 թվականի մարտի 9-ի հեղաշրջումից հետո, որով ճապոնական ուժերը վերացրին ֆրանսիական վարչությունը, Վիետմինը պարտիզանական լայն պայքար ծավալեց Ճապոնիայի դեմ։ 1945 թվականի ապրիլին Վիետմինի ռազմահեղափոխական կոնֆերանսում ընդունվեց համընդհանուր ապստամբության նախապատրաստման պլան։ Հունիսի 4-ին Վիետնամի հյուսիսի 6 նահանգներում ստեղծվեց Ազատագրված շրջան։ Օգոստոսի 13-15-ին որոշում ընդունվեց համընդհանուր ապստամբություն սկսելու մասին, նպատակն էր նվաճել լիակատար անկախություն և հաստատել ժողովրդական իշխանություն։ Օգոստոսի 16-ին ընտրվեց Վիետնամի ազատագրության ազգային կոմիտե (Հո Շի Մինի գլխավորությամբ), որի վրա դրվեցին ժամանակավոր կառավարության ֆունկցիաները։ ՀՉԿԿ-ի կոչով օգոստոսի 16-26-ին ամբողջ երկրում ապստամբություն սկսվեց։ Օգոստոսի 19-ին ապստամբները գրավեցին Հանոյը, 20-ին ստեղծվեց Հյուսիսային Վիետնամի ժողովրդա-հեղափոխական կոմիտեն։ Օգոստոսի 24-ին կայսր Բաո-Դայը հարկադրված հրաժարվեց գահից։ 1945 թվականի սեպտեմբերի 2-ին Հանոյում Հո Շի Մինը հռչակեց Վիետնամի անկախության դեկլարացիան և Վիետնամի Դեմոկրատական Հանրապետության (ՎԴՀ) ստեղծումը։
Ջես Դոբկին
Ջես Դոբկին (Jess Dobkin, ), Տորոնտոյում հաստատված պերֆորմանս արտիստ ։ Հայտնի է 2006 թվականին ստեղծած The Lactation Station:
Կանանց հարցերի ուսումնասիրության բակալավրի աստիճան է ստացել Օհայոյի Օբերլինի արվեստի քոլեջից, մագիստրոսի աստիճան՝ Ռատգերսի համալսարանից։ Տորոնտոյի համալսարանի Մարկ Ս. Բանհամ սեռական բազմազանության հետազոտությունների կենտրոնի հայցորդ է։
Գործունեություն
Դոբկինը նաև հայտնի է որպես համայնքային կազմակերպիչ և հաճախ դա համատեղում է իր ստեղծագործական աշխատանքում։ 2015 թվականի մայիսին, հաջողակ դրամահավաքային արշավից հետո, նա համագործակցելով Տորոնտոյում հաստատված բազմաթիվ արվեստագետների հետ, Տորոնտոյի Չեստեր կայարանի ազատ կրպակում մեկ տարի ժամկետով ստեղծեց այլընտրանքային լրատվամիջոցների ստենդ, որը ճանապարհորդների համար դիտվում է որպես «ստեղծագործական փոխանակում», իսկ կրպակն արվեստագետների համար համարվում է ցուցահանդեսների տարածք, միաժամանակ ծառայելով որպես թերթերի, ամսագրերի, սննդի ստենդ ։
Դոբկինը համագործակցել է տարբեր պերֆորմանս արվեստագետների հետ, այդ թվում՝ Մարթա Ուիլսոնի, Ֆրանկլին Ֆուրնաս Արքայվի հետ։
Ցուցադրություններ
2006 թվականին Դոբկինը Տորոնտոյում Օնտարիոյի արվեստի և դիզայնի քոլեջում ներկայացրեց «Լակտացիայի կայանը» (համադրող՝ Պոլ Կույար) ։ Ցուցադրության ժամանակ Դոբկինսը հանդիսատեսներին հրավիրեց փորձելու մարդու կրծքի կաթը։ Ցուցադրությունը մասամբ հովանավորել էր Կանադայի արվեստի խորհուրդը ։ Այն մեծ ուշադրության արժանացավ, և Կանադայի առողջապահության նախարարությանը հուշեց ուշադրության կենտրոնում պահել մարդու կրծքի կաթի առցանց վաճառքի դեմ հարցը ։
2015 թվականին Դոբկինը նախաձեռնել է How Many Performance Artists Does it Take to Change a Lightbulb (For Martha Wilson) ցուցադրությունը, որն իրականացրել է Տորոնտոյի Էնոք Տորներ դպրոցում՝ որպես «Պատկերների փառատոնի» մաս։ Աշխատանքը ստեղծել է՝ ոգեշնչված Մարթա Ուիլսոնի 2005 թվականին ստեղծած A History of Performance Art According to Me տեսահոլովակով։ Աշխատանքը ուսումնասիրել է կատարողական արվեստի պատմությունը` սահմանելով դրա պայմանները, ճանաչելով պատմությունը և կատարման բնորոշ հատկանիշները։ Այն ներկայացվել է տարբեր վայրերում, այդ թվում՝ Տորոնտոյի համալսարանում, Յորքի համալսարանում, Օնտարիոյի արվեստի և դիզայնի քոլեջում, Կեղծ և իրական առցանց փաստաթղթերի կատարողական արվեստի կենտրոնում, Toronto-Dominion Bank-ում ։
Արտաքին հղումներ
Կատեգորիա:Լեսբուհի արվեստագետներ Կատեգորիա:Կանադացի կին արվեստագետներ Կատեգորիա:Ռատգերսի համալսարանի շրջանավարտներ
Սելբասար
Սելբասար, լեռ է Երնջակ գավառում, Նուսնուս գյուղից 3 կմ հյուսիս։ Սակավ բուսականությամբ և ծովի մակարդակից 914 մ բարձրությամբ սար է։
Գրականություն
Կատեգորիա:Նախիջևանի լեռներ Կատեգորիա:Օրդուբադի շրջան
Պոգոստ (գյուղ, Կարգոպոլսկի շրջան)
Պոգոստ (Погост), գյուղ Ռուսաստանի Արխանգելսկի մարզի Կարգոպոլսկի շրջանի կազմում։
Բնակչությունը 2010 թվականին գրանցված տվյալներով կազմում էր 73 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Արխանգելսկի մարզի Կարգոպոլսկի շրջանի բնակավայրեր
Հովարդ Նիլսեն
Հովարդ Կալևիկ Նիլսեն (Håvard Nielsen, հուլիսի 15, 1993 թվական, Օսլո, Նորվեգիա), նորվեգացի ֆուտբոլիստ, ավստրիական «Ռեդ Բուլլ» ֆուտբոլային ակումբի և Նորվեգիայի ֆուտբոլի ազգային հավաքականի կիսապաշտպան։
«Վոլերենգա»
Նիլսենը սկսել է իր պրոֆեսիոնալ ֆուտբոլային կարիերան 2007 թվականին «Վոլերենգա» նորվեգական ակումբում։ 2009 թվականի հոկտեմբերի 5-ին կայացած «Վիկինգի» դեմ խաղում նա հանդիպման վերջնամասում փոխարինում կատարելով և խաղադաշտ մտնելով՝ կատարում է իր նորամուտը Նորվեգիայի ֆուտբոլի առաջանությունում ։ 2011 թվականի մրցաշրջանից սկսած Նիլսենը դառնում է ակումբի հիմնական կազմի ֆուտբոլիստներից մեկը։ Մարտի 19-ին կրկին «Վիկինգի» դեմ խաղում Նիլսենը հեղինակում է թիմի կազմում իր առաջին պաշտոնական գոլը ։ 2012 թվականի հուլիսի 11-ին «Օդ Գրենլանդի» դեմ խաղում Հովարդը հեթ-տրիկ է ձևակերպում ։
«Ռեդ Բուլլ» և «Այնտրախտ»
2012 թվականի հուլիսին Նիլսենը տեղափոխվում է ավստրիական «Ռեդ Բուլլ»։ Տրանսֆերի արժեքը կազմում է 2,8 մլն եվրո։ Օգոստոսի 4-ին «Վոլֆսբերգի» դեմ խաղում Նիլսենը հանդիպման երկրորդ խաղակեսում փոխարինելով Յակոբ Յանչերին՝ կատարում է իր նորամուտը ավստրիական Բունդեսլիգայում ։ Օգոստոսի 18-ին «Ադմիրայի» դեմ խաղում Նիլսենը դառնում է հեթ-տրիկի հեղինակ ։
2014 թվականի սկզբում Հովարդը վարձավճարային իրավունքներով համալրում է գերմանական «Այնտրախտի» կազմը։ Հունվարի 26-ին բրեմենյան «Վերդերի» դեմ խաղում նա կատարում է իր նորամուտը նոր թիմի կազմում ։ Մարտի 25-ին «Մայնց 05»-ի դեմ խաղում Նիլսենը հեղինակում է իր առաջին գնդակը նոր թիմի կազմում ։ Մրցաշրջանի ավարտից հետո «Այնտրախտը» լքում է բարձրագույն դիվիզիոնը և տեղափոխվում է Երկրորդ Բունդեսլիգա։ Այնուամենայնիվ Նիլսենը չի լքում ակումբը։ 2015 թվականի ամռանը Նիլսենը վերադառնում է «Ռեդ Բուլլ»։
Միջազգային կարիերա
Նիլսենը հանդես է եկել հավաքականի պատանեկան և երիտասարդական հավաքականներում։ 2012 թվականի նոյեմբերի 14-ին Հունգարիայի ֆուտբոլի ազգային հավաքականի դեմ խաղում նա կատարում է իր նորամուտը Նորվեգիայի ազգային հավաքականի կազմում։ Այդ նույն խաղում նա նաև հեղինակում է իր առաջին գնդակը հավաքականի կազմում ։ 2014 թվականի հոկտեմբերի 13-ին 2016 թվականի Եվրոպայի առաջնության ընտրական մրցաշարի շրջանակներում կայացած Բուլղարիայի ազգային հավաքականի դեմ խաղում Հովարդը դառնում է գոլի հեղինակ ։
2013 թվականի հունիսին Հովարդը Իսրայելում կայանալիք Եվրոպայի երիտասարդական առաջնությանը մասնակցություն ունենալու նպատակով հայտավորվում է հավաքականի կազմ։ Մրցաշարի շրջանակներում նա մասնակցում է չորս հանդիպման. ընդդեմ՝ Իսրայելի, Իտալիայի , Իսպանիայի և Անգլիայի երիտասարդական հավաքականների։
Արտաքին հղումներ
Կատեգորիա:Նորվեգացի ֆուտբոլիստներ Կատեգորիա:Նորվեգիայի հավաքականի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Ֆուտբոլի հարձակվողներ
Պալոսկո
Պալոսկո (Palosco), կոմունա Իտալիայի Լոմբարդիա մարզի Բերգամոյի գավառում ։ Բնակչության թիվը կազմում է 5353 մարդ (ըստ 2004 թվականի տվյալներով)։ Բնակչության խտությունը կազմում է 499 մարդ/կմ²։ Զբաղեցնում է՝ 10 կմ2 տարածք։ Փոստային ինդեքս՝ 24050։ Հեռախոսի կոդ՝ 035։
Պալոսկոն սահմանակից է Բոլգարե, Կալչինատե, Սիվիդատ ալ Պիանո, Մարտինենգո, Մորնիկո ալ Սերիո, Պալացոլո սուլ Օլիո, Պոնտոլիո, Թելգեյթ համայնքներին։
Բնակավայրի հովանավորն է համարվում սուրբ Լավրենտի Հռոմեացին։ Տոնը նշվում է ամեն տարի օգոստոսի 10-ին։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Բերգամո գավառի բնակավայրեր Կատեգորիա:Իտալիայի բնակավայրեր
Մերուժան Տեր-Գուլանյան
Մերուժան Սարգսի Տեր-Գուլանյան, հայ գրող, հրապարակախոս, արձակագիր։ Հայաստանի Հանրային հեռուստառադիոընկերության խորհրդի նախկին անդամ։
Կենսագրություն
Ծնվել է Ախալքալաքի շրջանի Գոման գյուղում։ 1973 թ. ավարտել է Երևանի պետական համալսարանի բանասիրական ֆակուլտետի ժուռնալիստիկայի հեռակա ուսուցման բաժինը և միաժամանակ Ջավախքի Սուլդա գյուղի դպրոցում աշխատել հայոց լեզվի և գրականության ուսուցիչ։
Մեկ տարի հետո տեղափոխվել է նույն ֆակուլտետի ժուռնալիստիկայի բաժինը (ցերեկային) ու ավարտել 1973 թ.:
1973 թ.-ից աշխատել է «Գարուն» ամսագրում՝ որպես գրական աշխատող, այնուհետև՝ բաժնի վարիչ, ապա՝ գլխավոր խմբագրի տեղակալ, իսկ 1986-1990 թթ.՝ ամսագրի գլխավոր խմբագիր։ Նրա խմբագրության տարիներին Գարունը 56 000 տպաքանակից հասավ 130 000 –ի։
1988-1993 թթ. եղել է «Ջավախք հայրենակցական միության» հիմնադիր ղեկավարը։
Հանրապետության և այլ երկրների պարբերական մամուլում տպագրված ավելի քան 1000 էսսեների, ակնարկների, հրապարակախոսական հոդվածների հեղինակ է։
1990 թ. եղել է ՀԽՍՀ Գերագույն խորհրդի պատգամավոր և ՀՀ ԳԽ լրատվության հարցերի մշտական հանձնաժողովի նախագահը, միաժամանակ՝ ԳԽ նախագահության անդամ։ 1995-1999 թթ. եղել է ՀՀ ԱԺ պատգամավոր ու Գիտության, կրթության, մշակույթի և երիտասարդության հարցերի մշտական հանձնաժողովի անդամ։ Նա այդ տարիների ընթացքում հեղինակել և ներկայացրել է մամուլի մասին օրենքը, հեռուստատեսության ու ռադիոյի մասին օրենքը, հեղինակային իրավունքի մասին օրենքը,	Ազգային արխիվային ֆոնդի մասին օրենքը, ինչպես նաև հեղինակել է բազմաթիվ օրենսդրական նախաձեռնություններ։
1997 թ. հիմնադրել է հանրապետության առաջին անկախ «Ար» հեռուստաընկերությունը՝ հանդիսանալով հիմնադիր-նախագահը։ Մինչ այդ հիմնադրել է «Ար», «Հանրապետություն», «Ասպնջակ» անկախ շաբաթաթերթերը։
2006-2009 թթ. եղել է «Դե ֆակտո» ամսագրի գլխավոր խմբագիրը, 2008-2011 թթ.՝ Հանրային հեռուստատեսության «Արարատ» հեռուստաալիքի տնօրենը։
2011 թ. մարտի 19-ին Հայաստանի Նախագահի հրամանագրով մրցույթի արդյունքների հիման վրա նշանակվել է Հայաստանի Հանրային հեռուստառադիոընկերության խորհրդի անդամ ։
2012 թ. հիմնադրել է «Անդին» գրական-գեղարվեստական, հասարակական-քաղաքական ամսագիրը, որի գլխավոր խմբագիրն է մինչ օրս ։
Ծանոթագրություններ
Կատեգորիա:Հայ արձակագիրներ Կատեգորիա:Երևանի պատվավոր քաղաքացիներ Կատեգորիա:Մովսես Խորենացու մեդալակիրներ Կատեգորիա:ՀՀ ԱԺ 1-ին գումարման պատգամավորներ Կատեգորիա:Հանրային հեռուստառադիոընկերության խորհրդի անդամներ Կատեգորիա:ԵՊՀ շրջանավարտներ Կատեգորիա:ԽՍՀՄ գրողների միության անդամներ Կատեգորիա:ԽՄԿԿ անդամներ Կատեգորիա:Հայ գրողներ Կատեգորիա:Հայ տղամարդ գրողներ Կատեգորիա:Հայ հրապարակախոսներ Կատեգորիա:ՀՀ ԳԽ 1-ին գումարման պատգամավորներ
Իբրակաևո
Իբրակաևո (Ибракаево, Ибраҡай), գյուղ Ռուսաստանի, Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 329 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ստերլիբաշևսկի շրջանի բնակավայրեր
Ժողովրդական նորություններ (օրաթերթ)
«Կանսան Ուուտիսեթ» (Kansan Uutiset - Ժողովրդական նորություններ), ֆիններեն օրաթերթ։ Հանդիսանում է Ֆինլանդիայի Ձախ դաշնակցություն կուսակցության օրգանը։ Լույս է տեսնել 1957 թվականից, մայրաքաղաք Հելսինկիում։
Ծանոթագրություններ
Կատեգորիա:Ֆինլանդական օրաթերթեր
Վլիսինգեն
Վլիսինգեն (Vlissingen ), համայնք Նիդերլանդների Զեյլանդ մարզում։ Տարածքը 34,14 կմ² է, բնակչությունը՝ 44.826 (2011 թ.)։ Մեկ շնչի տարեկան միջին եկամուտը 12.600 եվրո է։
Կատեգորիա:Զեյլանդի համայնքներ Կատեգորիա:Հյուսիսային ծովի նավահանգստային քաղաքներ Կատեգորիա:1247 թվականին հիմնադրված բնակավայրեր
Ալուշտայի Սերգեյ Սերգեև-Ցենսկու գրական հուշաթանգարան
Ալուշտայի Սերգեյ Սերգեև-Ցենսկու գրական հուշաթանգարան (Алуштинский литературно-мемориальный музей С. Н. Сергеева-Ценского), թանգարան Ղրիմի Ալուշտա քաղաքում։ Բացվել է 1962 թվականին։
Պատմություն
Սերգեյ Նիկոլաևիչ Սերգեև-Ցենսկին հայտնի է որպես բազմաթիվ վեպերի, բանաստեղծությունների, պոեմների հեղինակ։ Նրա լավագույն ստեղծագործություններն են «Ռուսաստանի կերպարանափոխումը» էպոպեան, որի վրա աշխատել է 46 տարի, և «Սևաստոպոլյան պաշտպանությունը»։
Երեսուն տարեկանում, 1905 թվականին, գրողը ժամանել է Ղրիմ, Ալուշտա։ 1906 թվականի աշնանը նա գնել է Օռլինայա լեռան հարավային լանջին գտնվող Խուրդա-Տառլի բնասահմանում գտնվող կալվածք։
Տան ճարտարապետություն
Առանձնատունը երկհարկանի է, U-աձև հատակագծով, փայտե ծածկապատշգամբով, ճաշասենյակով, գրողի աշխատասենյակով, նրա կնոջ ննջասենյակով, ձմեռային խոհանոցով և տան գրադարանի գրապահոցով։ Տան հարավային կողմում կա երեք մուտք, որոնցով հնարավոր է անմիջապես մտնել ճաշասենյակ։ Շենքի ճակատը սվաղված է, հիմնական մասի պատուհանները ուղղանկյունաձև են, իսկ ծածկապատշգամբում ունեն կոտրված կամարի տեսք։ Հարավային կողմում լուսամուտատեղերը ծալքավոր լողաթավոր փակոցափեղկերով են, իսկ տան հյուսիսային մասում ունեն շերտափեղկավոր վանդակաճաղեր։
Տանիքը բեկված է և թեք, մետաղյա ծածկով։ Ծածկապատշգամբի վերևում կա ծածկ, որի հենարանները պատրաստված են փորագրված փայտե ձիերի տեսքով։
Թանգարանի ցուցադրության առանձնահատկություններ
Գրական-հուշաթանգարանը բացվել է գրողի մահից երեք տարի անց՝ 1961 թվականին։ Պայմանականորեն առանձնացնում են երկու ցուցադրություն՝ հիշատակային (կյանք) և գրական (ստեղծագործություն), ինչը թույլ է տալիս հետևել Սերգեյ Նիկոլաևիչի կյանքին։ Հետաքրքրական է տան ուսումնասիրությունը, քանի որ նրա ներսույթը մնացել է անփոփոխ սեփականատիրոջ բնակվելու ժամանակվանից։
Բացի այդ, հյուրերին առաջարկվում է ուսումնասիրել մնացուկային մշտադալար բույսերի տեսակներով լանդշաֆտային այգին, որն ամբողջությամբ ավերվել էր Երկրորդ համաշխարհային պատերազմի ժամանակ և վերականգնվել գրողի կողմից հետպատերազմյան շրջանում։
Աղբյուրներ
Կատեգորիա:Ալուշտայի շենքեր և կառույցներ Կատեգորիա:Ալուշտայի թանգարաններ Կատեգորիա:1962 հիմնադրված թանգարաններ
Անդրես Գուարդադո
Խոսե Անդրես Գուարդադո Էռնանդեսը (José Andrés Guardado Hernández, ), մեքսիկացի ֆուտբոլիստ, ձախ կիսապաշտպան, որը հանդես է գալիս իսպանական «Դեպորտիվո» ակումբում և յի հավաքականում։
Հղումներ
Կատեգորիա:Մեքսիկացի ֆուտբոլիստներ Կատեգորիա:1986 ծնունդներ Կատեգորիա:Սեպտեմբերի 28 ծնունդներ Կատեգորիա:Ֆուտբոլի կիսապաշտպաններ Կատեգորիա:Վալենսիայի ֆուտբոլիստներ Կատեգորիա:Բայեր Լևերկուզենի ֆուտբոլիստներ Կատեգորիա:Դեպորտիվո Լա Կորունյայի ֆուտբոլիստներ Կատեգորիա:Մեքսիկայի հավաքականի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Բունդեսլիգայի ֆուտբոլիստներ Կատեգորիա:ՊՍՎ Էյնդհովենի ֆուտբոլիստներ Կատեգորիա:Լա Լիգայի ֆուտբոլիստներ
2018 թվականը Իրանում
Ծանոթագրություններ
Կատեգորիա:2018 Իրանում Կատեգորիա:2010-ականները Իրանում Կատեգորիա:21-րդ դարի տարեթվեր Իրանում Կատեգորիա:2018 Ասիայում
Լեզգիերեն
Լեզգիերեն, լեզգիների լեզուն։ Պատկանում է հյուսիս–կովկասյան կամ դաղստանյան լեզուների լեզգիական խմբին։ Խոսվում է Դաղստանում և Ադրբեջանի հս. մասում։ Խոսողների թիվը՝ 800 հզ. (2010)։
Բարբառայնորեն տարբերակված է։ Ունի 5 ձայնավոր և հարուստ բաղաձայնական համակարգ, հոլովի (18) և սեռի կարգեր, բայի՝ 7 եղանակ, խոնարհման ձևերի բազմազանություն։ Պարզ նախադասության հորինվածքում առկա է նաև էրգատիվ կառուցվածք։ Այբուբենը՝ նախ արաբագիր, 1928-ից՝ լատինագիր, 1938-ից՝ ռուսագիր։
Ծանոթագրություններ
Կատեգորիա:Լեզուներ այբբենական կարգով Կատեգորիա:Իբերակովկասյան լեզվաընտանիք Կատեգորիա:Ռուսաստանի լեզուներ
Ժողովածու (723)
Ժողովածու (723), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 723 թվի տակ։ Ձեռագիրը գրվել է 1734 թվականին Հովասափ վարդապետ գրիչի կողմից Երուսաղեմում։ Ստացողները եղել են Հովասափ, Նիկողոս, Կարապետ վարդապետերը։ Գրված է թղթի վրա, որը ունի 16.5×10.5 չափս։ Ձեռագիրը կազմված է 426 թերթից։ Գրված է միասյուն, նոտրգրով։ Պահպանակը ունի 426 էջ, գրված է թղթի վրա։ Կազմը` կաշեպատ տախտակ։ Հիշատակարաններ՝ 246բ, 410բ, 424բ, 424ա ։
Ծանոթագրություններ
Կատեգորիա:Մատենադարանի ձեռագրեր
Սերպասար
Սերպասար, լեռ Ադրբեջանի Նախիջևանի Ինքնավար Հանրապետության Շահբուզի շրջանում, Կժաձոր գյուղից մոտ 3 կմ հարավ-արևելք։ Մերձալպյան, բուսապատ լանջերով ու թփուտներով լեռնագագաթ է։ Ծովի մակարդակից գտնվում է 2499 մ բարձրության վրա ։
Ծանոթագրություններ
Կատեգորիա:Նախիջևանի լեռներ Կատեգորիա:Շահբուզի շրջան
Բաշ-Չարտաղ
Բաշ-Չարտաղ, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Չերվոնի Ցվետ
Չերվոնի Ցվետ (Червоний Цвіт), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Չերվոնի Ցվետ գյուղում բնակվում էր 520 մարդ։ Բնակավայրը զբաղեցնում է 0,146 կմ² տարածք։ Բնակչության խտությունը կազմում էր 3561,64 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Շեպետովի շրջանի բնակավայրեր Կատեգորիա:Ուկրաինայի գյուղեր
Գիրին
Գիրին (Ջիլին),(Չինարեն|吉林|Jílín|Ջիլին) նահանգ հյուսիսարևելյան Չինաստանում։ Տարածությունը՝ 290 հազար կմ2, բնակչությունը՝ մոտ 18 միլիոն (1971 թվական)։ Վարչական կենտրոնը՝ Չանգչուն։
Բնակչությունը
Նահանգի բնակչությունը 2000 թվականից ի վեր չի աճում։ Նահանգը առանձնանում է ցածր ծնելիությամբ (7,91 մարդ 1000 բնակչի համար, որը 1,5 անգամ ցածր է Չինաստանի ընդհանուր ցուցանիշից) և ցածր բնական աճով (1000 բնակչի համար 2,03 մարդ՝ 2010 թվականի հաշվով, ինչը երկու անգամ ցածր է ընդհանուր ցուցանիշից) ։
Վարչական բաժանում
Կատեգորիա:Չինաստանի նահանգներ
Սառա ալ-Ամիրի
Սառա բինտ Յուսեֆ ալ-Ամիրի (արաբ. سارة بنت يوسف الأميري, ), Արաբական Միացյալ Էմիրությունների կառավարության արդյունաբերության և առաջատար տեխնոլոգիաների նախարարության առաջատար տեխնոլոգիաների գծով պետական նախարար, ԱՄԷ տիեզերական գործակալության և ԱՄԷ գիտնականների խորհրդի ղեկավար, ինչպես նաև «Emirates Mars Mission» տիեզերական ծրագրի ղեկավարի տեղակալ ։
Վաղ տարիներ և կրթություն
Սառա ալ-Ամիրին ծնվել է ԱՄԷ-ում, 1987 թվականին ։ Համակարգչային գիտություններ է ուսումնասիրել Շարժայի ամերիկյան համալսարանում՝ ստանալով բակալավրի և մագիստրոսի կոչումներ ։ Մշտապես հետաքրքրվել է օդատիեզերական տեխնոլոգիայով, բայց այդ ժամանակահատվածում ԱՄԷ-ն դեռ տիեզերական ծրագիր չի ունեցել ։
Գիտական գործունեություն և կարիերա
Ալ-Ամիրին իր կարիերան սկսել է Էմիրությունների առաջավոր գիտության և տեխնիկայի ինստիտուտում, որտեղ աշխատել է DubaiSat-1 և DubaiSat-2 արբանյակային նախագծերի վրա ։ 2018 թվականին նշանակվել է ԱՄԷ չորրորդ արդյունաբերական հեղափոխության խորհրդի նախագահ, 2016 թվականին՝ Էմիրությունների գիտնականների խորհրդի ղեկավար ։
Համարվում է Emirates Mars Mission առաքելության գիտական ղեկավարը և համագործակցում է Բոուլդերում գտնվող Կոլորադոյի համալսարանի, Բերկլիի Կալիֆոռնիայի համալսարանի և Արիզոնայի նահանգի համալսարանի հետ։ TEDxDubai սրահում պատմել է Hope Mars Mission առաքելության մասին ։ 2017 թվականի նոյեմբերին Սառա ալ-Ամիրին դարձավ ԱՄԷ-ի առաջին ներկայացուցիչը, ով ելույթ ունեցավ Լուիզիանայում անցկացվող TED միջազգային համաժողովում և ներկայացրեց Hope Mars առաքելությունը  ։ Առաքելությունը մեկնարկել է 2020 թվականի հուլիսին, իսկ արբանյակը Մարսի ուղեծիր է մտել 2021 թվականի փետրվարին։ Այդ միջոցառումը հարմարեցվել է ԱՄԷ-ի հիմնադրման 50-ամյակի հետ, որը նշվել է նույն թվականին ։ 2015 թվականին Համաշխարհային տնտեսական ֆորումում 50 երիտասարդ գիտնականների թվում պարգևատրվել է գիտության, տեխնոլոգիայի և ճարտարագիտության բնագավառում ունեցած ներդրման համար  ։
2017 թվականի հոկտեմբերին Սառա ալ-Ամիրին Միացյալ Արաբական Միացյալ Էմիրությունների կառավարությունում նշանակվել է առաջատար տեխնոլոգիաների գծով պետական նախարար ։ Համաշխարհային գիտական համագործակցությունն ընդլայնելու նպատակով 2017 թվականի նոյեմբերին այցելել է Միացյալ Նահանգների գիտական հաստատություններ ։ Սառա ալ-Ամիրին ընդգրկվել է «BBC-ի 100 կանանց» ցուցակում, որը հրապարակվել է 2020 թվականի նոյեմբերի 23-ին ։ 2021 թվականի փետրվարին ընդգրկվել է նաև «Time» ամսագրի ապագայի 100 ամենաազդեցիկ մարդկանց ցուցակում։
Սրբերի Քարանձավ
Սրբերի Քարանձավ, լեռ է Երնջակ գավառում՝ Վիշապասար կամ Օձասար և Նահաջիր լեռների միջև, Նորաշեն գյուղից արևմուտք։ Լեռնոտ և ոչ այնքան բուսածածկ լեռ է։ Լեռնալանջերին ունի բնական քարանձավներ, որոնցից մեկում կա կաթոցներով աղբյուր։
Գրականություն
Կատեգորիա:Նախիջևանի լեռներ Կատեգորիա:Շարուրի շրջան
Մտապատկեր
Մտապատկեր, օբյեկտիվ աշխարհի առարկաների և իրադրությունների զգայական արտացոլման արդյունքները, որոնք ընկալման գործընթացից հետո մնում են հոգեկանում, մինչդեռ համապատասխան առարկաներն ու իրադրություններն այլևս մատչելի չեն ընկալման համար։ Մտապատկերը զգայական արտացոլման արդյունք է. այն «հետքը», որը մնում է հոգեկանում, երբ համապատասխան օբյեկտը բացակայում է կամ էլ ընկալման համար մատչելի չէ։ Այսպիսով, մտապատկերը տվյալ պահին չընկալվող և նախորդ փորձի հիման վրա վերարտադրվող առարկաների կամ երևույթների արտացոլման հոգեկան գործընթաց է։ Մտապատկերների և ընկալման պատկերների առաջացման ժամանակ պատկերներն էապես փոփոխության են ենթարկվում մի քանի ներքին գործոնների՝ պահանջմունքների, մոտիվացիաների, դիրքորոշումների, կյանքի փորձի ազդեցության տակ։ Մտապատկերները նման են հալյուցինացիաներին։ Թե´ մեկը, թե´ մյուսը առաջանում են իրական օբյեկտների, որոնց արտացոլումն են հանդիսանում, բացակայության ժամանակ։ Տարբերությունն այն է, որ հալյուցինացիաների ժամանակ մարդն առաջացող պատկերը համարում է իրական աշխարհի մի մաս։ Մտապատկերներն ավելի աղոտ են, ընդհանրական, պատկերի երկրորդական կողմերը հաճախ բաց են թողնվում, անկայուն են։ Մտապատկերն ավելի խեղաթյուրված է քան ընկալվող պատկերը։ Լեզվի և ներքին խոսքի ազդեցության տակ տեղի է ունենում անցում մտապատկերից դեպի վերացական հասկացություն։ Գոյություն ունեն մտապատկերները նկարագրող մի քանի բնութագրումներ։ Առաջին հերթին դա ակներևությունն է։ Մտապատկերները շատ նման են ընկալման պրոցեսին։ Սակայն պերցեպտիվ պատկերները նյութական աշխարհի այն օբյեկտների արտացոլումներն են, որոնք ընկալվում են տվյալ պահին, մինչդեռ մտապատկերները օբյեկտների վերարտադրված և վերամշակված պատկերներն են, որոնք ընկալվել են նախկինում։ Մտապատկերի հաջորդ նկարագիրը վերջինիս դրվագայնությունն է։ Մտապատկերները հստակ, հաջորդական ու պայծառ պատկերներ չեն։ Սրա առանձին մասերը վառ են դրսևորվում, մյուսները քիչ ավելի խամրած են, մինչդեռ երրորդները կարող են առհասարակ բացակայել։ Մտապատկերների ոչ պակաս կարևոր բնութագիր է վերջինիս անկայունությունը։ Այսպիսով, ցանկացած մտապատկեր կորչում է գիտակցության դաշտից, որքան էլ ջանանք այն պահպանել։ Բացի այդ, 21մտապատկերները շատ փոփոխական ու հոսուն են։ Յուրաքանչյուր անգամ առաջին պլան են մղվում առարկայի կամ երևույթի մեկ, ապա՝ մյուս հատկանիշները։ Հարկ է նշել, որ մտապատկերները իրականության ոչ թե պատկերավոր, այլ վերացարկված արտացոլումներ են։ Վերացարկման մակարդակը կարող է լինել տարբեր։ Այս տեսանկյունից մտապատկերները մոտ են հասկացությանը։ Այսպիսով մտապատկերները անցումային տեղ ունեն զգայական, պերցեպտիվ պատկերների և հասկացության միջև։ Մտապատկերները, ինչպես ցանկացած այլ գործընթաց, մի շարք գործառույթներ է իրականացնում մարդու վարքի կարգավորման մեջ։ Հիմնականում առանձնացնում են հետևյալ գործառույթները. ազդանշանային, կարգավորող։
Մտապտկերների տեսակներ
Մտապատկերի դասակարգման հարցում ներկայումս գոյություն ունեն տարբեր մոտեցումներ։ Քանի որ մտապատկերի հիմքում ընկած է նախկին պերցեպտիվ փորձը, ապա մտապատկերի հիմնական դասակարգումը կառուցվում է զգայության և ընկալման տեսակների դասակարգման հիման վրա։ Ըստ այս դասակարգման՝ ընդունված է առանձնացնել մտապատկերների հետևյալ տեսակները՝ տեսողական, լսողական, կինեստետիկ, շոշափելիքի, հոտառության, համի ջերմաստիճանի և օրգանական։ Սակայն դասակարգման այս մոտեցումը չի կարող դիտվել որպես ամփոփ և ամբողջական։ Ըստ մտապատկերների բովանդակության առանձնացնում են՝ մաթեմատիկական, աշխարհագրական, տեխնիկական, երաժշտական և այլ մտապատկերներ, ըստ վերացարկման մակարդակի՝ կարելի է խոսել մասնավոր և ընդհանուր մտապատկերների մասին։ Դասակարգվում են նաև կամային ճիգերի գործադրման մակարդակի համաձայն։
Աղբյուրներ
Կատեգորիա:Ընկալում Կատեգորիա:Հոգեբանական հասկացություններ Կատեգորիա:Ժամանակակից փիլիսոփայություն Կատեգորիա:Գոյաբանություն Կատեգորիա:Մետաֆիզիկայի հասկացություններ
Ուուլուտի
Ուուլուտի, էստոնական փոքր կղզյակ Բալթիկ ծովում՝ Վիռցու բնակավայրի մոտակայքում ։ Այն զբաղեցնում է 24,2 հա տարածք
Ծանոթագրություններ
Կատեգորիա:Էստոնիայի կղզիներ Կատեգորիա:Բալթիկ ծովի կղզիներ
Աավեռե (գյուղ, Վեյկե-Մաառյա շրջան)
Աավեռե (Aavere), գյուղ Էստոնիայի Լյաենե-Վիրումաա նահանգի Վեյկե-Մաառյա շրջանում։
2011 թվականի տվյալներով գյուղում բնակվում էր 25 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Վեյկե-Մաառյա շրջանի բնակավայրեր Կատեգորիա:Էստոնիայի գյուղեր
Արամ (Մարս)
Արամ քաոս (Aram Chaos, անվանում են նաև Արամ խառնարան), էրոզիայի չափազանց ենթարկված հարվածային խառնարան Մարսի վրա, որի կենտրոնը տեղակայված է 2.6°N, -21.5°W կոորդինատներում։ Խառնարանը տեղակայված է Մարիների հովիտների մեծ կիրճի արևելյան մասում, Արեսի հարթավայրի մոտ։ Բազմազան երկրաբանական գործընթացները վերածել են այն շրջանաձև շրջանի քաոտիկ ռելիեֆով։ Արամ քաոսը այսպես է անվանվել ի պատիվ Արամ Մարսի ալբեդոյի մասնիկի, որը դիտարկում էր Ջովանի Սկիապարելլին։ Նա անվանել է այս մասնիկը ի պատիվ բիբլիական Արամի երկրի։ Ուղեծրից կատարված սպեկտրոսկոպիկ հետազոտությունները վկայում են միներալային հեմատիտի գոյության մասին այս տարածքում, որը առաջացել է ջրային միջավայրում։
Արամ քաոսը ունի մոտ 280 կմ անկյունագծով։ Այն գտնվում է Մարգարիտիֆերի երկիր շրջանում, որում բազմաթիվ ջրով տաշված ջրանցքների գոյությունը խոսում է հզոր ջրհեղեղային հոսանքի իջնելու մասին բարձունքներից շատ տարիներ առաջ։ THEMIS սարքը, որը տեղադրված է Մարս Օդիսեյ ուղեծրակայանի վրա, ցույց տվեց, որ Արամի հատակին գոյություն ունի գորշ բյուրեղային հեմատիտ։ Մարս Ռեքոնաիսանս Օրբիթերի վրա տեղադրված CRISM սպեկտրոսկոպը, հայտնաբերեց հիդրատացված սուլֆատներ, յարոզիտ և հեմատիտ ։
Ծանոթագրություններ
Կատեգորիա:Մարսի խառնարաններ Կատեգորիա:Խառնարաններ այբբենական կարգով
Գիծ 1 (Մեխիկոյի մետրոպոլիտեն)
Մեխիկոյի մետրոպոլիտենի գիծ 1, Մեխիկոյի մետրոպոլիտենի 1-ին գիծը։ Քարտեզի վրա նշված է վարդագույնով։ Ունի 20 կայարան ։
Ծանոթագրություններ
Կատեգորիա:Մեխիկոյի մետրոպոլիտեն Կատեգորիա:Մեքսիկայի շենքեր և կառույցներ
Կանտիլենա (այլ կիրառումներ)
Կանտիլենա ( — երգեցողություն) տերմինը կարող է նշանակել․
Կատեգորիա:Երաժշտություն
Պոգոստ (գյուղ, Գատչինսկի շրջան)
Պոգոստ (Погост), գյուղ Ռուսաստանի Լենինգրադի մարզի Գատչինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Գատչինսկի շրջանի բնակավայրեր
Ֆունկցիայի որոշման տիրույթ
Որոշման տիրույթ, բազմություն, որով տրված է ֆունկցիան։ Ֆունկցիան պետք է որոշված լինի այդ բազմության յուրաքանչյուր կետում։
Բուռնազ
Բուռնազ, գյուղ Արևմտյան Հայաստանում, Էրզրումի վիլայեթի Խնուսի գավառում ։ Գտնվում էր Խնուս քաղաքից 23 կմ արևելք, Խնուս գետի ձախակողմյան վտակներից մեկի ձախ կողմում, հարթավայրում։
Ֆունկցիայի որոշման տիրույթ
Սահմանում
Եթե ֆունկցիան տրված է X բազմության վրա, և X բազմությանը համապատասխանում է մեկ այլ բազմություն, ապա այս դեպքում Xբազմությանը անվանում են ֆունկցիայի որոշման տիրույթ կամ որոշման տիրույթ ։
Բուռնազ
Պատմություն
1915 թվականի Մեծ եղեռնի ժամանակ բնակչության մի մասը զոհ գնաց թուրքական յաթաղանին։ Ողջ մնացածները տարագրվեցին։
Ֆունկցիայի որոշման տիրույթ
Սահմանում
X բազմությանն անվանում են f ֆունկցիայի որոշման տիրույթ և նշանակում D(f) կամ ( domain — «բազմություն»)։
Իբրայկինո
Իբրայկինո (Ибрайкино, Ибрай), գյուղ Ռուսաստանի, Բաշկորտոստան հանրապետության Բիժբուլյակսկի շրջանի կազմում։
Ֆունկցիայի որոշման տիրույթ
Սահմանում
f ֆունկցիայի որոշման տիրույթը նշելու համար ընդունված է նաև հետևյալ գրելաձևը՝ ։ Սա նշանակում է, որ D(f)=\Chi և f–ն արժեքներ է ընդունում Y բազմությունից ։
Բուռնազ
Տնտեսություն
Բնակչության հիմնական զբաղմունքը անասնապահությունն ու հողագործությունն էր։ Հայտնի էին Բուռնազի ցեղական ընտիր ձիերը։
Ֆունկցիայի որոշման տիրույթ
Սահմանում
Երբեմն հաշվի են առնվում նաև ֆունկցիայի ենթաբազմության վրա սահմանված կանոնները։ Հաճախ այդ կանոնը տրվում է ինչ–որ արտահայտությամբ, որը ցույց է տալիս, թե ինչ գործողություններ պետք է կատարել x թվով f(x) ստանալու համար։
Իբրայկինո
Բնակչությունը 2009 թվականին գրանցված տվյալներով կազմում էր 27 մարդ։
Բուռնազ
Պատմամշակութային կառույցներ
Բուռնազն ուներ Ս. Սարգիս անունով քարաշեն եկեղեցի և Թուխ Մանուկ անունով մատուռ։ Եկեղեցու մոտի գերեզմանատանը կային խաչքարներ։
Ֆունկցիայի որոշման տիրույթ
Օրինակներ
Թվային ֆունկցիաները որոշման տիրույթում ամենավառ օրինակներն են։ Չափը և ֆունկցիոնալությունը նույնպես հանդիսանում են որոշման տիրույթի կարևորագույն և բաղկացուցիչ մաս։
Թվային ֆունկցիա
Ընդունված է, որ X թվային բազմությունում որոշված է f թվային ֆունկցիան, եթե այն X բազմության ամեն մի թվի համապատասխանեցնում է որևէ y թիվ՝ y = f(x)։